open-index/open-wikipedia-markdown huggingface dataset:
Юнда

**Юнда** — Балезино ёросысь черко гурт, интыяськемын ёрослэн лымшор-шунды пуксён люкетаз, Юнда шурлэн ярдураз, Балезино чугун сюрес станцилы матын (ог 15 иськем). XX даурлэн тямыстонэтӥ аръёсаз пичи гуртъёсты быдтэмен, Юнда гурт борды юнматӥзы Малая Юнда гуртэз но, нош вуж Юндаез *Большая Юнда* ниманы кутскизы. Кык Юндаосты герӟа шур вамен выж но 500 метр гинэ. Почталэн индексэз: 427524.

Гуртын али 160 пала хозяйство, 600 пала улӥсь лыдъяське. Улӥсьесыз пӧлын бесерманъёс, удмуртъёс, бигеръёс но ӟучъёс. Юнда гурт — Балезино ёросысь бесерман калыклэн центрез. Татын вӧлмемын бесерман наречилэнлэн юнда говорез.

Юнда — «Юндинское» муниципальной образованилэн но «Прогресс» ООО-лэн (азьло СПК «Свобода») центрзы. Юндаын интыяськемын шор ёзо школа, нылпи сад, культурая но киужъя юрт, почта, амбулатория, кык вузкаронни. Бесерман культураез утёнын бадӟым инты басьтэ крезъёсты мадӥсь ансамбль но музей. Та музей 1990 арын усьтэмын вал, али со Анисья Урасинова-Волковалэсь нимзэ нуллэ, отысь шедьтыны луэ гуртлэн кылдэмез, улэм-вылэмез сярысь.

1646 арын Юндалэн нимыз нырысьсэ документъёсын пумиське: Хвалынск утемын Карино станын вань, пе, Яндашевская пустошь, отын ик интыяськемын куинь починок; соос пӧлын Юнда гурт но.

«Юнда» шуон кыллэн кытысь потэмез сярысь пӧртэм версиос вань. Куд-огез шуэ, та гуртэз Идна батыр кылдытэм, солэн ним бордысьтыз ик, куд-ог куараос воштыса гинэ, берло потӥз *Юнда* кыл. Мукетъёсыз шуо, гуртлэн нимыз Касим нимо бигерен герӟаськемын шуыса. Тапала вуыса, со пыласькем шур вуэн. Бигер сямен, пе, ‘пыласькиз’ — *юынды*, озьы ик, калык верамъя, шурез нималлям. Берло вуиллям Юндаез кылдытӥсьёс но шурлэн нимызъя гуртсэс но нималлям. Нош Касим 5 иськем шур уллань кылдытэм Падера бигер гуртэз. Тодмо удмурт кылчи Тамара Тепляшина гуртлэсь нимзэ Дальлэн кыллюкамаз пумиськись *юнда* шуон кыллэн («юнда — это рыбачья мережа особого устройства»). Кызьы ваньмыз со вал зэмзэ, шуг вераны.
 
1836 арын гожтэм документъёсъя Юнда — со Глаз утемысь Омутнинской волостьысь починок, кытын 11 юрт, 161 улӥсь. Берло документъёсъя Юнда пыре ини Кестым волосте, нош 1913 арысен — Ягошур волосте.
Ишмуратов, Анатолий Васильевич

**Анато́лий Васи́льевич Ишмура́тов** — тодмо удмурт педагог, вылӥ дышетон удысын ужась. Удмурт Республикаысь культурая дано ужась. Вордскемын 1951 аре 22 ноябре. Дышетскиз Удмурт кун университетын, историяя факультетын. Аспирантураез быдтӥз Ленинградысь кун университетын 1983 арын. Педагогика наукаосъя кандидат, доцент.

1995—2000 аръёсын — Удмурт кун университетлэн удмурт филологияя факультетлэн деканэз.

2000—2003 аръёсын — социальной ужъя факультетлэн деканэз.

2002—2008 аръёсын — социальной ужъя кафедралэн кивалтӥсез.
Ар-Серги, Вячеслав

**Вячесл́ав А́р-Серги́** (зэмос нимыз – **Вячесла́в Вита́льевич Серге́ев**; в. 1962 аре 5 апреле).— удмурт кылбурчи, сценарист, берыктӥсь но драматург. Россиысь писательёслэн союззылэн членэз. Удмурт Республикаысь калык писатель (2003). 

Вордӥськиз 1962 аре 5 апреле Завьял ёросысь Выль Казьмас (*Новая Казмаска*) гуртын. Дышетскиз Удмурт кун университетын но Москваысь литературая институтын. 

Ар-Серги – пӧртэм жанръёсын гожтэм ог 30 книгаослэн авторзы. Солэн сценариезъя пуктэмын нырысетӥ удмурт кинофильм «Алангасарлэн вужерез» (киностудия «Кайрос», 1994). Озьы ик солэн гожъямъёсыз печатламын Венгриын, Эстониын, Франциын, Швециын, берыктэмын пӧртэм кылъёсы. Ачиз гожъя удмурт но ӟуч кылын. Ӵем печатлаське Москваысь валтӥсь газетъёсын но журналъёсын.

## Книгаос

* 1986 - *Вечерние голоса* 
* 1988 - *Лыдъя, лыдъя кикые* 
* 1992 - *Душепси* - ISBN 5-7659-0229-4
* 1997 - *Таяз ярдурын* 
* 1998 - *Сквозь очищающий огонь*

## Чӧлсконъёс
* Вячеслав Ар-Серги. Лишь ты мне снишься в Сталинграде
* Вячеслав Ар-Серги. Антология поэзии и прозы финно-угорских народов
Мукши

**Мукши** — Якшур-Бӧдья ёросысь гурт, Ижлы матын. Отын вань шор ёзо школа, нылпи сад, почта, куинь магазинъёс. Гурт калык ужа колхозын но интыысь мувӧй но газ поттон хозяйствоын. Гуртлэн одӥг люкетэз газифицировать каремын.
Булгаков, Михаил Афанасьевич

**Михаи́л Афана́сьевич Булга́ков** — нимо-дано ӟуч писатель (прозаик, драматург). Вордскиз 1891-тӥ арын Киевын. Кулӥз 1940 аре Мускоын.

## Эмъян удысын ужамез
Дышетскиз Киевысь университетлэн медицинской факультетаз, кӧня ке дыр ӵоже эмъясь луыса ужаз но.

## Литература удысын ужамез
1921 аре Москвае кошкиз. Гожъяз веросъёс, эссеос, повестьёс, пьесаос, романъёс. Солэн стилез — мистической, философско-фантастической, сатирической, иронической но лирической. Самой тодмо но бадӟым романэз — «Мастер но Маргарита».

## Булгаковлэн творчествоез Россиын
Россиын туж тодмо луэ «Пуны сюлэм» повестьлэн экранизациез («Ленфильм», 1988, режиссёр Владимир Бортко, профессор Преображенскилэн роляз — Евгений Евстигнеев).

## Булгаковлэн творчествоез Удмуртиын
Солэн гожтэмъёсызъя Удмуртиысь театръёсын но спектакльёс пуктэмын вал: «Зойкалэн патерез» пьесаезъя пуктэм таӵе нимо ик спектакль Ижысь Короленко нимо кун драмая ӟуч театрын туж популярной луиз (премьера шудэмын 8-тӥ октябре 2004 аре, Зойкалэсь рользэ быдэстӥз Ольга Слободчикова, Аметистовлэсь рользэ — Иван Слободчиков). Озьы ик, Ижысь театралъёслы Булгаковлэн творчествоез Мускоысь лыктэм артистъёслэн шудэмзыя но тодмо: 11 апреле 2005 аре Ижын «Аксион» нимо культурая центрын «Мастер но Маргарита» нимо спектакльзэс возьматӥз «Театр на Юго-Западелэн» труппаез.

Удмурт кылэ Булгаковлэн произведениосыз берыктэмын öвöл на.

## Валэктонъёс
Этник-радио

**«Э́тник-ра́дио»** («EthnicRadio») – 2006 аре кылдытэм интернет-проект: интернетэтӥ передачаоссэс вӧлмытӥсь крезьгуро радиостанциос. «Этник-радиолэн» сайтаз дунтэк но уй-нуналлы быдэ 24 час ӵоже Россын улӥсь куд-ог калыкъёслэсь кырӟанъёссэс но крезьгурзэс кылзыны луэ. Вань отын удмурт крезьгуро канал но.

Проектлэн целез: тодматскыны пӧртэм шаеръёсысь интернетэз уже кутӥсьёсты Россиысь калыкъёслэн аспӧртэмлыко крезьгур культураенызы но со калыкъёс пӧлысь потэм адямиослы, кудъёсыз али вордӥськем музъемъёссылэсь кыдёкын оло нош воксё Россилэн палэназ уло, национальной крезьгурез кылзонъя луонлык сётыны.

Проектэз кылдытӥз Владислав Михайлов (улэ Мускоын).

## Чӧлсконъёс
* «Этник-радио»
Удмурт кыл (сайт)

**«Удмурт кыл»** – интернетысь удмурт кыллы сӥзем нырысетӥ сайт. Сое кылдытӥзы 2001-тӥ аре тодмо удмурт интернет-активистъёс, Виктор но Алексей Петровъёс.

Со сайтысь шедьтыны луэ удмурт кыллэн ужпумъёсыз пумысен уно тунсыко статьяос.

## Чӧлсконъёс
* «Удмурт кыл»
Удмуртская музыка (сайт)

**«Удму́ртcкая му́зыка»** («Удмурт крезьгур») – 2003 аре кылдытэм интернет-проект: куд-ог удмурт кырӟанъёсын но крезьгуро композициосын сайт. Со – удмурт музыкалы сӥзем нырысетӥ сайт луэ.

Та порталлэн кылдытӥсьёсыз – тодмо удмурт интернет-активистъёс, Виктор но Алексей Петровъёс.

## Чӧлсконъёс
* «Удмуртская музыка»
Перевощиков, Юрий Семёнович

**Ю́рий Семёнович Перево́щиков** — тодмо удмурт экономист. Вордскемын 1928 аре 13 январе туала Эгра ёросысь Чутыр черко гуртын. Экономика тодосъя наукаосъя доктор. Удмурт кун университетысь экономикая но кивалтонъя институтлэн профессорез. Куд-ог гожъямъёссэ «Ю. Пер» кушемнимен псевдонимен печатлаз.
Кельмаков, Валей Кельмакович

thumb|right|200px|Кельмаков Валей Кельмакович
**Вале́й Кельмако́вич Кельмако́в** — тодмо удмурт кылчи. Вордскемын 1942 аре 14 толшоре Бигер шаерын, Кукмор ёросысь Тыло (Верхняя Юмья) гуртын. Кылтодон (филология) наукаосъя доктор (1993), профессор (1996). Удмурт кун университетысь огъя но финн-угор кылтодонъя кафедралэн кивалтӥсез. 1991-тӥ арын пусъемын УАССР-ысь наука удысысь дано ужась нимын, нош 1993-тӥ арын – Россия Федерациысь наука удысысь дано ужась нимын. Валей Кельмакович 1990-тӥ арысен мыло-кыдо пыриське Финно-угроведъёслэн калыккуспо огазеяськонзылэн ужаз, озьы ик 1994-тӥ арысен Финляндиысь финн-угор калыккуспо обществое пыре.

## Наукае кыстӥськон сюресэз

1964-тӥ арын Валей Кельмаков йылпумъяз Удмурт кун университетысь (соку УГПИ) филология факультетэз. Со бӧрсьы ужаны интыяськиз УдНИИ-е, тыршиз научной сотрудник луыса. 1971-тӥ арын берытскиз УГПИ-е (УдГУ-э), отын со тыршиз удмурт но финн-угор кылтодонъя кафедраын, 1983-тӥ-1989-тӥ аръёсы Валей Кельмакович та кафедраен кивалтӥз. 1995-тӥ арысен кивалтэ огъя но фин-угор кылтодонъя кафедраен. 1992-тӥ-1994-тӥ аръёсы Финляндиын удмурт кыллы дышетӥз.

## Ужъёсыз

В.К. Кельмаков — 300-лэсь ятыр кылтодос ужъёслэн авторзы луэ. Соос сӥземын кылтодонлы, диалектологилы, исторической фонетикалы но морфологилы. В. Кельмаковлэн кичӧлтэмезъя ортчытэмын перм кылъёслы сӥзем семинаръёс. Солэн юрттэмезъя но эскеремезъя поттэмын "Пермистика" сериысь даслэсь уно сборникъёс. Валентин Кельмакович тыршемъя потӥз "Удмурт вераськетъёс" - "Удмуртские диалекты" сериысь книгаос. Кылчи пыриськиз ономастикая, озьы ик финн-угор кылтодонъя но удмурт кылтодонлэн историезъя курсъёсты дасянэ. В. К. Кельмаков мыло-кыдо пыриськиз Дуннеысь финно-угроведъёслэн калыккуспо конгрессазы: Таллин (1970-тӥ ар), Будапешт (1975-тӥ ар), Турку (1980-тӥ ар), Сыктывкар (1985-тӥ), Дебрецен (1990-тӥ), Ювяскюля (1995-тӥ ар).

## Сочинениосыз

* Образцы удмуртской речи
* Северное наречие и срединные говоры. Ижевск, 1981
* Срединные говоры. Ижевск, 1990
* Формирование и развитие фонетики удмуртских диалектов. Ижевск, 1993
* Краткий курс удмуртской диалектологии. Ижевск, 1998.

## Ӧшмӧсъяс
* Людмила Карпова (Ижевск) ЮБИЛЕЙ ПРОФЕССОРА В. К. КЕЛЬМАКОВА // Linguistica Uralica XLVIII. – 2012. — №4. — С.306-309.
Тот, Силард

**Силáрд Фéренцевич То́т** () — венгер кылчи. Венгер, эстон но мукет славян но финн-угор кылёсъя специалист. Вордӥськиз 1970 аре 17 мартэ Будапештын. Дышетскиз Будапештысь Лоранд Этвёш нимо университетын, Ленинградысь Герцен нимо пединститутын, Ленинградысь кун университетын но Берлинысь Гумбольдт университетын.

Докторантуразэ Сегедысь Аттила Йожеф нимо университетын но Таллинысь университетын ортчытӥз.

1996–1997 аръёсы Сегедысь Аттила Йожеф нимо университетысь финн-угор кафедраын курсъёсты лыдӟиз. 1998–2001 аръёсы Тартуысь университетын, 2004–2007 аръёсы Иж карын Удмурт кун университетысь удмурт филологияя факультетын Будапештысь Балашши Балинт нимо институтлэсь командировкаын венгер кыллы дышетӥсь луыса ужаз. 2007 арысен — Тартуысь университетлэн Нарва колледжаз эстон кылъя, 2004 аре но 2008 арысен Рига карын Латвиысь университетын венгер кылъя дышетӥсь. 2010–2012 аръёсы Удмурт кун университетлэн филиалаз Кудымкарын тодосъя стажер но венгер кылъя дышетӥсь.

2001 аре Тартуысь доцент ӝыт кылдытӥз.

Солэн кичӧлтэмезъя 1996 аре Сегедысь Аттила Йожеф нимо университетын «Finnugor Világ» («Финн-угор дунне») нимо научно-популярной журнал усьтэмын вал. 1996–1998 аръёсы ачиз журналын валтӥсь редактор луыса ужаз.

## Валэктонъёс

## Чӧлсконъёс
* Аслаз бамыз Estonian Research Portal-ын (англи но эстон кылын)

## Силард Тот сярысь
* Выль ним. New name. Новое имя: Я почти стал удмуртом (Ӟ)
* Ижевск театральный — глазами постороннего: театр «Но» завзятого театрала (Ӟ)
* Udmurtul és magyarul: Ma már nem akadályozzák a helyi nyelv tanulását (венгер кылын)
* Ungarlane, kes kirjutab doktoritööd eesti keelest (эстон кылын)
* Dorpater Dozentenabend, club for UT international staff (англи кылын)
* Пöсь чаша (удмурт кылын)
Таллин

**Та́ллин**, **Та́ллинн** () — Эстонилэн шоркарез, Харью маакондлэн (Харьюмаа утемлэн) центрез. Шаерлэн политической, культурной, промышленной, вузкаронъя но транспортъя центрез. Улӥсьёсыз — 404 542 адями. Туала Таллинлэн 8 ёросъёсыз вань (Хааберсти, Кесклинн, Кристийне, Ласнамяэ, Мустамяэ, Нымме, Пирита но Уйшор Таллин). Таллин — туж чебер вaшкaлa кар. Историын со озьы ик тодмо Ревель (немец сямен: Reval) ним улын.


Columna de la Victoria de la Guerra de la Independencia, Tallinn, Estonia, 2012-08-05, DD 15.JPG
Toompea loss 2014.jpg
Lennusadam 2015.jpg
Kadrioru loss a*.jpg
Таллинн. 3.jpg


## Валэктонъёс

* Историческая информация о городе Ревель
Удмурт портал

**«Удмурт порта́л»** — 2006 аре кылдытэм вотэс-проект: удмурт кылын вотэс пыр лыдӟоно выль иворъёсын сайт. Сайтлы выль ивор ӵектыны, отысь иворъёс борды аслэсьтыз комментаризэ гожтыса кельтыны котькудӥз адями быгатэ.

Та порталлэн кылдытӥсьёсыз — тодмо удмурт вотэс-активистъёс, Виктор но Алексей Петровъёс.

## Чӧлскетъёс
* Официал сайтэз
* Лингвомания: «Онлайн-новости на удмуртском языке» (Ӟ)
Захаров, Пётр Михайлович

**Пётр Миха́йлович Заха́ров** (1961) — удмурт кылбурчи, журналист, кылысь кылэ берыктӥсь но драматург. Россиысь гожъяськисьёслэн огазеяськонзылэн ёзчиез но Удмуртиысь гожъяськисьёслэн огазеяськонзылэн тӧроез, Удмурт ПЕН-клублэн президентэз, «Инвожо» журналлэн валтӥсь редакторез (1999). Владимир Романов нимо Кун Премилэн лауреатэз (1996).

## Улон сюресэз
Вордӥськиз 1961 аре 26 толшоре Татарстанысь Кукмор ёросысь Старая Кня-Юмья гуртын. Военной службазэ Германиын ортчиз. Собере вордӥськем гуртаз но Дэри ёросын механизатор луыса тыршиз.

Дышетскиз Удмурт кун университетын. Диплом ужез вал постмодернизм амалэн гожтэм «Обыда»
пьесаез.

Дышетсконзэ йылпумъяса, кык ар пала Дэри ёрос газетын корреспондент луыса ужаз. 1990 арысен «Инвожо» журналын проза ёзэтэныз кивалтӥз, нош 1999 арысен — валтӥсь редакторез луиз.

## Творчествоез
Пётр Захаров гожъяське пӧртэм жанръёсын. Лыдӟисьёслы со тодмо луиз 1987 арысен «Кенеш» журналын но «Советской Удмуртия» газетын печатласькем кылбуръёсыныз. Нош 1990 арысен «Инвожо» журналын ужаны кутскемез бере — публицистической ужъёсызъя но мукет кылъёсысь берыктэмъёсызъя.

1991 но 1992 аръёсы кылбуръёсыз печатласькизы «Инӟарекъян» но «Интыл» огъя бичетъёсын.

1993 аре удмурт драмтеатр пуктӥз солэсь кылбурен гожтэм «Эбга» эпической трагедизэ. 1994 аре сое возьматӥзы Финляндиын, калыккуспо финно-угор фестивальын. Та постановка туж кельшиз учкисьёслы. Финн газетъёс Пётр Захаровез ӵошатылӥзы Шекспирен но Лёнротэн.

Со аре ик «Инвожо» журналлэн 9-тӥ номераз Пётр Захаров нырысьсэ Удмуртиын печатлаз этнофутуризм сярысь статья. Со луиз Удмуртиысь этнофутуризмлэн кутсконэз.

2000 арын «Эбга» нимо книгаез потӥз. Со удмурт литератураын трагической жанрлэн выль сямен азинскемез луиз. 2001 арын — «Вож выж» книгаез.

2005 аре быдэс дуннеысь гожъяськисьёслэн «ПЕН-клуб» нимо огазеяськонзылэсь «Удмурт ПЕН-клуб» ёзнэтсэ кылдытӥз.

Произведениосыз печатласько Эстониын, Финляндиын но мукет финн-угор кунъёсын.

Пётр Захаровлэсь творчествозэ эскеронлы сӥземын литературоведлэн Алексей Арзамазовлэн «Феномен визуального в современной удмуртской поэзии» 2010 арын потэм монографиез.

## Библиография
* «Эбга» — Захаров Петр Михайлович. Эбга : Эпич. трагедия в 2 действиях : [На удмурт. и рус. яз.] / Петр Захаров. — Ижевск : Удмуртия, 2000. — 222, [1] с. : ил., портр.; 17 см; ISBN 5-7659-0037-2

* «Вож выж» — Захаров Петр Михайлович. Вож выж : кылбуръёс / Петр Захаров; [предисл. Вячеслава Ар-Серги]. — Ижевск : Изд-во ИжГТУ, 2001. — 120 с. — На удмурт. яз.

## Валэктонъёс
Гордеева, Наталья

**Наталья Гордеева** (Natalja Gordejeva) — эстон филолог, эстон кылъя специалист, урал кылъёсъя магистр (2001). Выжыезъя удмурт, вордскемын 1975 арын Пичи Пурга ёросысь Баграш-Бигра гуртын. Дышетскиз Тартуысь университетын, философияя факультетын. 1999-тӥ арысен Тарту университетлэн Нарва колледжаз эстон кыллы дышетӥсь луыса ужа.

## Чӧлсконъёс
* Natalja Gordejeva: kuigi õpetan eesti keelt, ei saa ma alalist elamisluba
Амстердам

**Амстердам** () – Нидерландлэн шоркарез. Улӥсьёсыз – ог 750.000 адями.
Варшава

**Варшава** ( , , , ) – Польшалэн шоркарез. Улӥсьёсыз – ог 1 726 581 (2014) адями. Варшава сылэ Польшалэн шор люкетаз, Висла шур дурын. Со Мазовия воеводстволэн шоркарез.
Вупперталь

**Вупперта́ль** () — Германиысь Уйпал Рейн-Вестфалия федерал музъемысь кар. Со — Фридрих Энгельслэн вордскем интыез.

## Валэктонъёс
Волга-Урал регион

**Во́лга-Урал регион** (Ура́ло-Пово́лжье) — Россилэн гуманитарной географиысьтыз валатон. Наукаын но культура удысын ужасьёс озьы ӵемысь шуо Россилэсь оглюкетсэ, кудаз пыро Волга но Кам доры, Урал гурезьёс азе интыяськем Россия Федерациысь субъектъёс. Соос пӧлы ӵемгес пырто Удмуртиез, Татариез, Башкириез, Чувашиез, Марий Элэз, Мордовиез, Киров улосэз но куд-ог бускель улосъёсты.

Волга-Урал регион туж висъяське, кылсярысь, Центральной Россиялэсь география ласянь но, культура ласянь но. Та регионлэн тодметъёсыз пӧлы таӵеоссэ пыртыны луысал: калыкъёс но кылъёс, культураос но религиос ласянь троспӧртэмлык но тупаса улон, Мусколэсь кыдёкынгес улон но огвакытэ ик Россилэн европейской люкетаз, Европалэн культурно-семантической бусыяз интыяськон.

Волга-Уралысь калыкъёслэн духовной культураосазы (кылсярысь, мифологиын, этнографиын, музыкаын, литератураын) туж уно огъя интыос вань. Отысь калыкъёслэн кылъёс куспазы кемаласен ини люконтэм герӟет кылдэмын (куд-ог учёнойёс, кылсярысь, Габор Берецки но Евгений Хелимский, таӵе югдурез лыдэ басьтыса, Волга-Уралысь кылъёслэн союззы сярысь выль валатон юнматыны туртто).
Мориа, Поль

**Поль Мориа́** () — быдэс дуннелы тодмо композитор, дирижёр но аранжировщик, Россиын тужгес тодмо француз крезьгурчи. Вордскемын Марсельын 1925 аре 4 мартэ крезьгурчиослэн семьяязы. Пинал дырысен ик вуоно крезьгур талантсэ синйылтыны луэ вал: ньыль аресысен Поль шудыны кутскиз фортепьяноен, соин ик солэн атаез ыстӥз егит Полез (солы дас арес гинэ вал соку) Марсельысь консерваторие. Консерваториез Поль азинлыко быдтӥз фортепиано классъя. Отын сое классической крезьгурлыгес дышетылӥзы ке но, ассэ сое ас бордаз трослы кыскиз джаз. 17 арес луыса Поль люка аслэсьтыз нырысетӥ орекстрзэ но та эшъёсыныз ӵош отӥ-татӥ ветлэ Франциетӥ. Кӧня ке дыр улыса, со тунсыкъяськыны кутскиз эстрада крезьгурен, гожтэ популярной крезьгуръёслы нырысетӥ аранжировкаоссэ.

Солэн нимыз тросэзлы тодмо луэ, но 1958 аре, Париже лыктэм бере, солы но солэн оркестрезлы грамзаписья одӥгаз фирмаын аккомпанемент карыса ужаны ӵектӥллям. Поль Мориа ужаз аранжировщик луыса но, собере та ужен ӵош аслэсьтыз композициоссэ но кылдытыны кутске. Соос уката ик йылэтӥзы Польлэсь данзэ: пӧртэм вакытъёсы со гожтэ крезьгуръёс Шарль Азнавурлэн, Далидалэн, Морис Шевальелэн, Мирей Матьёлэн кырӟанъёссылы. Кылсярысь, Азнавурлы Мориа сю кызьлэсь трос крезьгуръёс аранжировать карем.

1962 аре Поль Мориалэн крезьгурез «Chariot» (гожтэмын Франк Пурселен и Раймонд Лефеврен ӵош) Европаысь «Евровидение» фестивальын гран-при басьтыны быгатӥз. 1963 аре нош со туж яратоно луиз США-ын улӥсьёс пӧлын (солы гожтэмын вал англи текст но сётэмын англи ним — «I will follow him»). 1965 аре Мориа кылдытэ «Сиосын шудон бадӟым орекстрзэ».

1967 аре Мориа нырысьсэ вуэ СССР-е, Мирей Матьёлэн аккомпаниаторез луыса. Вераны кулэ, ӵапак Мирей Матьёен ӵош ужаса Мориа асьлэстыз тужгес усто пластинкаоссэ гожтыса кельтыны быгатэм. Соос пӧлысь огез — «Viens ce soir» — пусъемын вал Франциысь эмъясьёслэн обществозылэн призэныз (Мориа шуоз на, солы та приз ваньмызлэсь мукет наградаослэсь дуногес луэ, пе). Матьёлэн но Мориалэн ӵош гожтэм альбомзы — «Mireille Matieu chante Paul Mauriat» — Франциын туж яратоно луэм.

1968 аре Мориалэн пластинкаез «L'amour est bleu» быдэс дуннеетӥ вӧлме, солэн тиражез 6 миллионлэсь экземпляр вылэм. Сое «зарни» шуиллям США-ын, Австриын, Канадаын, Аргентинаын, Мексикаын, Япониын, Бразилиын. Франциын со пластинка Бадӟым диск премиез утэм.

Мориа гастрольёсы ветлэм США-е, Японие (Япониын сое туж ӟеч тодо но ярато, ачиз нош Мориа аслэсьтыз нырысетӥ авторской альбомзэ— «Love sounds journey» (1976) — ӵапак Японилы сӥзем), озьы ик со ветлэм Австралие, Бразилие. Куинь пол со вуылӥз Россие: 1967 аре (Мирей Матьёен ӵош), 1978 аре (аслаз орекстреныз) но 2002 аре. Россиын али но туж ярато Мориалэсь крезьгуръёссэ: «Un home et une femme», «Parapluies de Cherbourg», «Toccata», «Manchester et Liverpool» но мукетъёссэ.

Поль Мориа кулӥз 2006 аре 3 ноябре Перпиньянын, Франциын.

## Чӧлсконъёс
Европа кылъёсын:
* Paul Mauriat Official Fan Club
* Gilles Gambus Fan club
* Peter's Paul Mauriat Page
* Paul Mauriat — Toccata

Ӟуч кылын:
* Поль Мориа. Орекстр Поля Мориа
* Мориалэн тужгес тодмо мелодиосыз
* Международный клуб поклонников творчества Поля Мориа
Эхо Москвы

**«Э́хо Москвы́»** («Мусколэн чузъяськись куараез») — Россилэн радиостанциоысыз пӧлысь одӥгез тодмоез. Эфирын ужзэ кутскиз 1990 аре 22 августэ (соку солэн нимыз вал «Радио-М»). Эфирын со ужа быдэс уй-нунал, передачаосыз пӧлын уката трос выль иворъёс, озьы ик, саклык виъяське на культура, спорт удысысь иворъёслы, аналитик но автор программаослы.

Куд-ог аналитикъёслэн малмапъёссыя, «Эхоез» кылзэ ог 600 сюрс адями Мускоын но ог 1.5 млн. адями Россилэн мукет регионъёсаз.

«Эхо Москвы» политика ласянь туж зол ангажированной канал луэ шуыса тодмо. Ужасьёсызлэн идеологизы туж матын Россиысь либеральной оппозицилы, «правой» партиосысь членъёслы но кивалтӥсьёсты котьку яратӥсьтэм огшоры ӟуч интеллигенцилы. Озьы ке но, Россиысь кивалтӥсьёс «Эхолэн» ужезлы уг люкето. Со сяна, радиостанцилэн 66% акциосыз — Россиысь кун концерн Газпромлэн кияз (кылемез нош редакциысь муртъёслы люкемын).

«Эхоез» туж уг ярато «патриот» шуонъёс (политика ласянь позициез понна но, редакциысь муртъёс пӧлын тросэз еврейёс луо бере но).

## Историез

* 9 август 1990 Выль радиостанцилэн регистрациез
* 22 август 1990 Нырысьсэ эфирын.
* 19-22 август 1991 — ГКЧП улсын ужан дырыз; кӧня ке пол ГКЧП-лэн косэмезъя радиолэн ужез уретӥське.
* 1994 «Эхо» быдэс уй-нунал вис карытэк ужаны кутскиз
* 1997 Интернетын ужаны кутскемез
* 1998 Медиа-Мост» холдинге пыремез. Алексей Венедиктов валтӥсь редакторе быръемын..

## Кытын кылзоно

* Муско но Муско улос — 73,82 МГц УКВ, 91,2 МГц FM.
* Абакан — 104,2 МГц, 71,06 МГц.
* Барнаул — 69,11 МГц.
* Владикавказ, Беслан — 102,8 МГц.
* Вологда — 105,7 МГц.
* Екатеринбург — 91,4 МГц, 67,46 МГц.
* Зеленогорск — 71,06 МГц
* Иркутск — 69,5 МГц
* Кузон — 105,8 МГц
* Красноярск — 106,6 КГц
* Мирный — 102,4 МГц
* Надым, Пангоды — 101,9 МГц, 66,77 МГц
* Переславль-Залесский — 106,0 МГц
* Нижний Новгород — 107,4МГц
* Оренбург — 101,3 МГц
* Омск — 70,55 МГц, 105,0 Мгц
* Пермь — 91,2 МГц
* Рига — 102,7 МГц
* Ростов-на-Дону — 69,44 МГц
* Рыбинск — 103,5 МГц
* Самара — 99,1 МГц
* Санкт-Петербург — 91,5 МГц
* Саратов но Энгельс — 105.8 МГц
* Серов — 67,94 МГц
* Тамбов — 101,4 МГц
* Тверь — 107,2 МГц
* Тольятти — 107,9 МГц
* Томск — 105,0МГц
* Тула — 106,9 МГц
* Тюмень — 72,44 МГц
* Ухта — 105,0 МГц
* Уфа — 91,10 МГц
* Челябинск — 70,70 МГц, 99,5 МГц
* Чикаго — 1330 КГц.
* Ярославль — 106,5 МГц

## Передачаосыз

* Аргентум
* Без дураков
* В круге света
* Гараж
* Город
* Защита Барщевского
* Ищем выход
* Код доступа
* Коробка передач
* Кухня Андрея Черкизова
* Не так
* Особое мнение
* Парковка
* Полный Альбац
* Проверка слуха
* Разворот
* Срочная новость
* Телехранитель
* Человек из телевизора

## Телеэфирын

RTVi телеканалын потылэ «Особое мнение» телепередача.

## Интернетын

* Официальной сайтэз
* Интернет-эфир
* «Эхо Москвы Ижын»
Бакишева, Нина Петровна

**Ни́на Петро́вна Ба́кишева** — нимо-дано удмурт театральной актриса, кырӟась.

Вордӥськиз 1927 аре 27 июне туала Вавож ёросысь Иваново-Вознесенск гуртын. 1941 аре Тыловыл-Пельгаысь сизьым аресъем школаез быдтӥз, сояз аре ик Можга педучилищее пыре но отын 1944 арозь дышетске. 1944 арысен 1946 — Тыловыл-Пельгаысь школаын кутскон классъёсын дышетӥсь луыса ужа. 1946 арысен 1951 арозь дышетске Ленинградысь Николай Островский нимо театр институтын. Институтысь бертыса, 1951 арысен пенсие потытозь ик — Удмурт драматической театрысь актриса.

Удмурт АССР-ысь калык артист (1958), РСФСР-ысь дано артист (1960). «Знак почёта» орденэн пусъемын (1958). 1981 аре Нина Бакишевалэн нимыз УАССР-ысь трудовой славалэн но героизмлэн Данъян книгаяз гожтыса кельтэмын вал.

Театрын шудэм сяна, Нина Бакишева мыло-кыдо пыриськиз общественной уже но: со вал Ижысь кар кенешысь но УАССР-ысь Вылӥ кенешысь депутат, Вылӥ кенешысь президиумлэн членэз, Вань Россиысь театр обществоысь президиумлэн членэз, со ик обществолэн удмурт люкетэныз но кивалтӥз, Тупаса улонэз утёнъя комитетын но ужаз, пӧртэм аръёсы кивалтӥз удмурт театрысь партийной но профсоюзной организациосын, со ик луиз Ижысь нылкышно кар кенешлэн нырысетӥ тӧроез.

## Чӧлсконъёс
* Нина Бакишева сярысь
Белицер, Вера Николаевна

**Ве́ра Никола́евна Бе́лицер** — ӟуч этнограф, Волга-Урал котырысь калыкъёслэсь материальной культуразэс (уката ик дӥськутсэс) эскерись.

Вордскиз Рязаньын 1903 аре 5 апреле (вуж стилья 23 мартэ). Дышетскиз Мускоысь кун университетысь общественной наукаосъя факультетлэн этнологи-кылтодон люкетаз. Дышетскемзэ йылпумъям бераз, Калыктодонъя музейын (берлогес — СССР-ысь калыкъёслэн музейзы) ужаз (1925-1941). Музейын ужан дыръяз ик Белицер трос пол вуылӥз Волга-Урал котырысь калыкъёс доры этнографической экспедициосы. 1943 арысен Белицер — СССР-ысь Наукаосъя академилэн этнографияя институтаз: нырысь аспирант, собере старшей научной ужась (1945-1968) но старшей научной консультант (1968-1978) луыса.

Аспирантураын дышетскем дыръяз Белицер дасяз но азинлыко утиз кандидат луон диссертацизэ («Народная одежда удмуртов. Материалы к этногенезу»). Нош доктор луон диссертациеныз (1959) луиз 1958 аре печатлам «Очерки по этнографии народов коми. XIX – начало XX в.» нимо монографиез. Комиослы (зырянъёслы, пермякъёслы, зюздякъёслы, язваослы, имжаослы) но удмуртъёслы сяна, Белицерлэн вань бесерманъёслы но сӥзем ужез («К вопросу о происхождении бесермян (по материалам одежды)»). Уно аръёс ӵоже Белицер кивалтӥз Мордва этнографической экспедициен.

Кулӥз Вера Белицер 4 апреле 1983 аре Мускоын.

## Тужгес тодмо ужъёсыз

* К вопросу о происхождении бесермян (по материалам одежды) // Труды Института этнографии. М., 1947. Т.1 (новая серия)
* Народная одежда удмуртов (Материалы к этногенезу). М., 1951
* Очерки по этнографии народа Коми (XIX - нач. XX в.). М., 1958
* Удмурты // Народы европейской части СССР. Серия Народы мира. М., 1964. Т.2
* Народная одежда мордвы. М., 1973.

## Чӧлсконъёс
* Вера Белицер Урал исторической энциклопедиын (Ӟ)
* Вера Белицерлэн улэмез но ужъёсыз (Ӟ)
Блок, Владимир Михайлович

**Влади́мир Миха́йлович Блок** — ӟуч композитор, музыковед, журналист.

Вордскиз Мускоын 7 ноябре 1932 аре. 1957 аре йылпумъяз Мускоысь П.И.Чайковский нимо кун консерваториез (профессор Шебалинлэсь композицияя но профессор Гилельслэсь фортепианоя классъёссэс), 1961 аре — аспирантураез (кивалтӥсьёсыз: композицияя проф. Шебалин но проф. Баласанян, крезьгурлэн теориезъя — проф. Мазель). 1958-1960 аръёсы — МузГИЗ-ын редактор луыса ужа, нош 1960-1962 аръёсы Мускоысь Ленин нимо педагогияя институтын дышетэ. 

Владимир Блок туж тунсыкъяське вал удмурт музыкаен. Трос пол вуылӥз Удмуртие, кусыпъёс возиз тросэныз удмурт крезьгурчиосын, уката ик Герман Корепановен, удмурт крезьгуро фольклорысь мотивъёс басьтыса, ачиз но кылдытъяз устоесь, удмурт шӧмоесь крезьгуръёсты. Нылпиослы сӥзем «Удмурт крезьгуръёс» фортепианолы пьесаосын сборникез пыре Удмуртиысь крезьгуро школаослэн дышетскон репертуаразы.

Владимир Блоклэсь нимзэ ӟеч тодо Норвегиысь крезьгурчиос но: со вал Эдвард Григлэн калыккуспо обществоысьтыз Россиысь люкетлэн нырысетӥ тӧроез.

Кулӥз Мускоын 1996 аре.
Москвин, Алексей Степанович

**Алексе́й Степа́нович Москви́н** (1726-1779) — ӟуч гурезь инженер, Ижысь но Воткаысь корт поттон заводъёсты кылдытӥсь.

Аслэсьтыз карьеразэ Москвин кутскиз Кушваысь чугун ӵыжатон заводын. Серебрянка корт поттон заводэз лэсьтонэ но пыриськиз. 
1757 аре граф Пётр Шуваловлэн косэмезъя Камдор шаере мынэ, отын ик со кылдытэ Вотка дурысь (1759) но Оӵ дурысь (1760) заводъёсты (Камдор заводъёс) но кӧня ке дыр ӵоже та заводъёслэсь ужзэс радъя но валтэ.

## Чӧлсконъёс

* Ижысь история: атайёс-кылдытӥсьёс (Ӟ)
Бывальцев, Михаил Николаевич

**Михаи́л Никола́евич Быва́льцев** — удмурт композитор, крезьгуро фольклорез бичась.

Вордӥськиз туала Балезино ёросысь Атасгуртын (ӟуч сямен Петухово) 2 толсуре 1908 аре. Пинал дырысеныз ик Михаил туж яратӥз удмрут калык крезьгурез. Солэн атаез баянэн, бубенэн, пу пуньыосын усто шудэ вал, та устолыклы нылпиоссэ но дышетъяз.

1932 аре Бывальцев Ижысь театрально-художественной техникумлэн театр люкетаз дышетскыны пыре, 1935 аре — Мускоысь кун консерваторилэн дирёжерско-хоровой люкетаз. Консерваториын дышетскемзэ Бывальцев йылпумъяз 1941 аре июне, ӵапак Быдӟым отечественной ож кутскем азьын. 

Удмурт крезьгуро фольклорез бичанын нырысетӥ вамышъёссэ Бывальцев лэсьтӥз театрально-художественной техникумын дышесткем дыръяз ик, тодмо ӟуч композитор Дмитрий Васильев-Буглай кивалтэм улсын ортчытэм фольклор экспедицын. Со дырысен Бывальцев удмурт калык кырӟанъёсты люкан бордын дугдылытэк ужа, Муское кошкыса ини но та ужез ӧз кушты: со пумиське ӵапак со дыре Мускоысь консерваториын дышетскем Григорий Титовен но солэсь кӧня ке кырӟанъёс гожтыса кельтэ.

Ваньзэ Михаил Бывальцев ог сю удмурт калык крезьгуръёс гожтыса кельтэм.

1936 аре гужем Михаил Бывальцев мыло-кыдо пыриське кырӟанъя но эктонъя удмурт ансамблез кылдытон уже: Аполлон Каторгинэн ӵош гуртъёсы пота, усто куараосын адямиосты хоре люканы юрттэ.

1941 аре, война кутскыку, Михаил Бывальцев калык ополчение пыре но Мускоез немец ожгарчиослэсь утёнын бырыны шеде.

## Литература
* [Греховодова И.Н.] М.Н. Бывальцев // Путь к удмуртской опере. Ижевск, издательство «Удмуртия», 1969. 50-51 бб.
Коломна

thumb|right|250px|Коломна
**Коло́мна** – Муско улосысь кар. Улӥсьёсыз — ог 148,0 сюрс адями (2006).

## Чӧлсконъёс

* Коломна сярысь сайт (Ӟ)
Азин, Владимир Мартинович

**Влади́мир (Вольдема́р) Марты́нович (Ма́ртинович, Миха́йлович) А́зин** — Граждан ожысь герой, горд полководец.

Вордскемын 8-тӥ коньывуонэ (вуж стилья 26-тӥ куарусёнэ) 1895-тӥ аре Витебск губерниысь Полоцк утемысь Марьяново гуртын вуриськисьлэн семьяяз. Выжыезъя латыш (соин ик солэсь нимзэ пӧртэм сямен гожъяло). Дышетскиз черк приход школаын, собере Полоцкысь реальной училищеын (1910—1911). Ужаз куон фабрикаын, собере — вань Россиысь Горд кирослэн земской союзаз.

1916-тӥ арысен, толшор толэзьысен (Нырысетӥ дунне ож дыръя) — ожмаськись армиын. Службазэ Смоленск губерняын инженер батальонын ортчытъяз. 1917-тӥ арлэн пумаз Псков-Двинск палан немецъёс пумит ожмаськиз. 1918-тӥ аре толшор толэзе Азин латыш коммунизмо отрядлэн командирез луэ. Сокугес ик пыре большевик партие. Ӧжыт улыса, отрядэныз Вяткае лыктэ. 1918-тӥ арлэн пӧсьтолэзьысеныз кивалтэ Шунды ӝужан пал фронтысь Вятка батальонэн, собере, август толэзьысен — та фронтысь ик кыкетӥ армиысь Бурпал Арск группаез валтыны кутске. Сентябрь толэзе солэн группаез Кузонэз мозмытонын бадӟым рользэ шудыны быгатӥз. 1918 арысен, 7-тӥ куарусёнысен Кыкетӥ сводной дивизиез валтэ; со дивизиен азинлыко мозмытэ Сарапулэз, Ижез, Воткаез, Кунгурез, Красноуфимскез, Екатеринбургез. Ваньмыз со ожмаськонъёсын Азин возьматэ аслэсьтыз чик кышкасьтэм луэмзэ.

Собере Азин 10-тӥ армиысь 28-тӥ стрелковой дивизиез валтэ, ожмаське Колчаклы но Деникинлы пумит. 1920-тӥ аре 28-тӥ толшоре Азинлэн дивизиез нырысетӥез Маныч шур дуре потӥз, нош 17-тӥ тулыспалэ ини Мамонтовлэн вал вылын ворттӥсьёсыз сое быдэсак пазьгизы. Азин пленэ шедемын, но 18-тӥ тулыспалэ пленын виемын.

Солэн нимыз сётэмын Ижысь, Кузонысь, Полоцкысь ульчаослы.

## Валэктонъёс

## Литература
* В. Н. Ладухин, *Азин*.
* Андрей Алдан-Семенов, *Красные и Белые*.

## Чӧлсконъёс
* Владимир Азинлэн туспуктэмез
* Азин Урал историяя энциклопедиын (Ӟ)
* Азин полоцклэн историяз (Ӟ)
Катовице

right|thumb|250px|Катовице
**Катови́це** ( , 1953-1956 *Stalinogród* , , силез кылын *Katowicy*) — Польшаысь кар. Со интыяськемын Польшалэн лымшор палаз, Силезиын, Клодница но Рава шуръёс вылын. Силезия воеводстволэн шоркарез. Улӥсьёсыз – ог 303 314 (2014) адями. Кар статуссэ со басьтӥз 1865 аре. Кема аръёс ӵоже карен кивалтӥзы Силезиысь немецъёс — 1918 арозь ик со Германие пыре но вал.

1954–1956 со нуллӥз Сталинлэсь нимзэ (Сталиногруд ‘Сталин кар’). 

Катовицеын улэ ог 315 сюрс адями. Карын вань вашкала дырысен кылем но алигес гинэ лэсьтэм юртъёс, вань пичи аэропорт Муховец. Азьвыл Катовице тодмо вал эгыр поттонъя но металлургияя предприятиосыныз.

## Катовицеын вордӥськем тодмо адямиос
* Ханс Бельмер, туспуктӥсь-сюрреалист
* Хенрик Бродер, журналист
* Курт Гольдштейн, невролог
* Ханс Закс, серолог

## Чӧлсконъёс
поляк но англи кылъёсын:
* Катовицеысь кар кенеш
* Катовицеысь бизнес-сайт
* Силезиысь Катовице
* Катовице шоры веб-камера пыр учкыса
* Куно корка
* Катовицеысь транспорт
Оӵ

**Оӵ** (ӟуч кылын *Иж*) — Бадӟым Оӵ но Пичи Оӵ шуръёслэн огазе кариськемзылэсь кылдытэм шур. Солэн йылыз Ванькагурт дорын, Удмуртилэн Эгра но Якшур-Бӧдья ёросъёссылэн гожазы интыяськемын.
Шур бызе Удмуртилэн но Татарстанлэн музъемъёстӥзы уйпалысен лымшорлань но усе Кам шуре, солэн Волгае усён интыезлэсь 124 иськемен.
Петров, Виктор Эрнестрович

## Улонзэ веран
**Ви́ктор Эрне́стрович Петро́в** — удмурт вебмастер. Вордскемын 1971 аре сентябре Пичи Пурга ёросысь Курчум-Нӧръя гуртын. Алексей эгызоеныз кылдытъяз удмурт но ӟуч кылъёсын ужась сайтъёсты.

## Петров эгызоослэн сайтъёссы
### Официальной сайтсы
* Домашняя страничка братьев Петровых
### Автор проектъёссы
* Маленькая удмуртская деревня Курчум-Норья
* Удмуртская национальная кухня
* Публикации о миопатии
* Маленькая удмуртская деревенька Каймашур (Пуныгурт)
* Удмурт кыл
* Сайт удмуртской музыки
### Мукет проектъёс
* Домашняя страница Нади Пчеловодовой
* Удмурт портал
* Неофициальный сайт Малопургинского района
Корепанов, Станислав Андреевич

**Станислав Андреевич Корепанов** (Стас Корепанов) — Эгра посёлокысь пияш (1989—2007). 2007 аре 27 южтолэзе (мартэ) Ижкарын туж зол жугемын вал но 31 южтолэзе (мартэ) эмъясконниын басьтэм травмаослэсь кулӥз. Солэн быремез туж паськыт масс-медиа-кампанилы ньӧм каремын вал: быдэс Россиез кышкатъязы вир юись — йыр вандӥсь «ӟуч фашистъёсын», «неонацистъёсын» но «скинхедъёсын». Стасэз виемен сэрен ӝутэм уголовной уж судэ сётэмын, но судъян процесс йылаз-пумаз вуттэмын вал, йыртэмасьёс срокъёссэс басьтӥзы (13 арес). Озьы ке но, пумкыл (приговор) ялэм бере но та виро уж котьма ласянь валамон луоз шуыса оскон туж ӧжыт.
## Валэктонъёс

## Чӧлсконъёс
* Стас Корепанов
Крылов, Михаил Александрович

**Михаи́л Алекса́ндрович Крыло́в** — Алнаш ёросысь «Молодая гвардия» колхозлэн тӧроез, Удмурт Республикаысь гурт удысысь дано ужась, Аграрной союзлэн Алнаш ёросысь люкетэзлэн тӧроез, Алнаш ёрос кенешлэн депутатэз. «За заслуги перед Отечеством» орденлэн кыкетӥ степенё медаленыз пусъемын (2007).

Кышнояськемын, куинь пизэ будэтӥз.

## Чӧлсконъёс
* Юн выжы
* Преданный своему колхозу. История о Михаиле Александровиче Крылове
Али ибн Аби Талиб

**А́ли ибн А́би Та́либ** (‎‎), Мухаммед пророклэн атаезлэн вынызлэн пиосыз пӧлысь куинетӥез. Нимо-дано ожгарчи, кивалтӥсь но оратор. Ньылетӥ халиф. Суннитъёслэн берпуметӥ «шонерлыко халифсы». Шиитъёслэн нырысетӥ имамзы, кыкетӥ но куинетӥ имамъёссылэн атайзы. Ахль уль-бейтэ пырисьёс пӧлысь огез. 632 аре Гадир-Хумын Мухаммед сое аслаз преемникеныз ялӥз, озьы ке но, солэн халифатэз кутскиз 24 ар ортчыса гинэ.

Вордскемын 599 аре (хиджри календарья 13 раджабе, хиджралэсь азьло 24-тӥ аре) Меккаын, виемын 661 аре Куфаын (хиджри календарья 21 рамаданэ 40-тӥ аре).

Пиосыз — Хасан но Хусейн, кышноез — Фатима аз-Захра (Мухаммедлэн но Хадиджалэн нылзы).

Солэн гожтэтъёсыз, косонъёсыз, проповедьёсыз люкамын нимаз книгае — «Нахдж уль-Балага».
## Валэктонъёс
Иванов, Вениамин Вениаминович

**Вениами́н Вениами́нович Ивано́в** — Шаркан ёросысь ЗАО «Ошмесысь» механик. Умой ужамез понна Кун Кенешлэн грамотаосыныз пусйылэмын. 2007 аре солэн нимыз пыртэмын Удмурт Республикалэн Данъян пул вылаз.

## Чӧлсконъёс
* Тӥледын данъёське шаермы
Перевозчикова, Татьяна Степановна

**Татья́на Степа́новна Перево́зчикова** — Дэбес ёросысь «Темп» крестьян хозяйстволэн кивалтӥсез. 2007 аре солэн нимыз пыртэмын Удмурт Республикалэн Данъян пул вылаз.

## Чӧлсконъёс
* Тӥледын данъёське шаермы
Ившин, Вениамин Никонорович

**Вениами́н Никоно́рович** (яке **Никанорович**) **И́вшин** — удмурт гожъясь (кылбурчи), книга поттон удысын ужась, журналист. Россиысь (1998) но Удмуртиысь (1994) культура удысын дано ужась, 1984 арысен Россиысь писательёслэн союзазы пыре, Удмурт Республикалэн Кун премиезлэн лауреатэз.

Вордскемын 1947 аре 30 октябре Кез ёросысь Ванялуд гуртын.

Поттӥз туж уно кылбур сборникъёссэ: «Мар дуно?», «Инбаммы одӥг», «Выжъёс», «Ворпо гуждор» но мукетъёссэ. Аслэсьтыз гожъям сяна, дасяз но поттӥз Михаил Ильинлэсь «Чильтыро ӟольгыри», Григорий Верещагинлэсь «Куазие, куазие» но мукет авторъёслэсь кылбур-вероссборникъёссэс. Пушкинлэсь «Сказка о попе и работнике его Балде» выжыкылзэ удмурт кылэ берыктыса печатлам книгаез калыккуспо конкурсын вылӥ дунъямын вал.

1971 аре Удмурт кун пединститутэз йылпумъяса, ужаз «Дась лу!», «Советской Удмуртия» газетъёслэн редакциосазы, «Кизили» но «Кенеш» журналъёслэн валтӥсь редакторзы вал, нош 1994-тӥ арысен — «Удмуртия» книгапоттонниысь валтӥсь редактор.

## Чӧлсконъёс
* Кыл куараосын чильпаськись
Петров вынъёс

**Петро́в вынъёс** — удмурт вебмастеръёслэн Виктор но Алексей Петровъёслэн огъя нимзы.
Чирков, Сергей Михайлович

**Серге́й Миха́йлович Чирко́в** — Эгралась ужбергатӥсь, крезьгурчи, вебмастер. Удмурт Элькунысь лулчеберет удысын сӥё-дано ужась.

Вордскемын 1958 аре 20 оштолэзе (20 апреле). Удмурт интернетын тодмо луэ «Вань улонмы – Игра» ӟуч но удмурт кылын ужась вотэсбамъёсыз но Петров вынъёсын чӧш «Удмурт крезьгур Интернетын» проектазы ужаменыз.

## Чӧлсконъёс
* Вся наша жизнь — Игра  
* УСТОЧИ, яке Љожалэс шудбур 
*  Сын своей земли
Лапшин, Александр Аркадьевич

**Алекса́ндр Арка́дьевич Лапши́н** — чугун сюрес вылын ужась, ГЖД-лэн сӥё-дано ужасез. Вордскемын 1956 аре 2 толшоре. Вань улонзэ со герӟаз чугун сюрес вылын ужанын. 1973 арысен со ужаны кутскиз Огырчиысь локомотив депоын — нырысь слесарь-ремонтник луыса, собере ини луиз машинистлэн юрттӥсез, машинист, машинист-инструктор. 1990 арысен 1998 арозь —Огырчи депоысь кивалтӥсезлэн воштӥсез, валтӥсь инженер. 1998 арысен 2005 арозь — Огырчиысь локомотив деполэн кивалтӥсез. 2005 аре со луиз ГЖД-лэн Иж люкетысьтыз кивалтӥсьлэн воштӥсеныз – поездъёс ветлон удысын кышкыттэмлыкъя валтӥсь ревизорен; со аре ик толсур толэзе Лапшин — ГЖД-лэн Иж люкетысьтыз кивалтӥсьлэн нырысетӥ воштӥсез. 2007 аре сӥзьыл Александр Лапшин ГЖД-лэн Иж люкетысьтыз кивалтӥсьлэсь должностьсэ басьтӥз.
Хайдаров, Рашит Осипович

**Раши́т О́сипович Хайда́ров** (Рашит Хайдар) — удмурт журналист, гожъясь-юморист. Вордскемын Башкириын, Янаул ёросысь Шудек гуртын. Ужа Ижын, «Удмурт дунне» газетын. Гожтэмъёсыныз кык сборникъёс потӥллям — «Ачим» но «Салам».

Кык пол кышнояськемын (нырысетӥ кышноеныз люкиськемын), будэтӥз кунь нылпиоссэ (нырысетӥ кышноезлэсь кык пи но кыкетӥезлэсь — ныл).

## Чӧлсконъёс
* Со шуэ — «Ачим»
Копысова, Евгения Владимировна

**Евге́ния Влади́мировна Ко́пысова** — Удмуртиысь композитор, крезьгурез калык пӧлы вӧлмытӥсь. Россиысь композиторъёслэн союзазы пыре. Удмурт Республикаысь искусство удысысь дано ужась, Удмуртия кун мунё театрын крезьгур люкетэн кивалтӥсь, Удмурт кун филармониысь лектор-музыковед.

Йылпумъяз Саратовысь консерваториез. Уно аръёс ӵоже ужа но улэ Ижын. Евгения Копысова удмурт кылбурчиослэн кылбуръёсызлы гожтэм трос кырӟанъёлэн авторзы. Крезьгурез калык пӧлы вӧлмытон ужзэ нуэ картэныз Николай Максимовичен ӵош ик.

## Чӧлсконъёс
* Инмарлэсь гожтэмзэ уд ортчы
Бехтерева, Людмила Николаевна

**Людми́ла Никола́евна Бе́хтерева** — Удмуртиысь историк, истори наукаосъя кандидат (1998). Тунсыкъяське НЭП-лэн вакытэныз.

Вордскемын Грах ёросысь Куюк гуртын интеллигентъёслэн семьяязы. Анаез Алевти́на Проко́пьевна — удмурт, кема аръёс школаын ӟуч кыллы дышетӥз, берлогес культурая юртэн кивалтӥз. Атаез Никола́й Миха́йлович Пара́нин — ӟуч, ужаз киномеханик луыса, собере колхозын бригадирын.

Людмила Николаевна дас класс бере Кузонысь кун университетлэсь историяя факультетсэ йылпумъя. Собере ужаны кутске Историяя, кылъя но литературая Удмурт институтын.

Картэз Сергей Львович — история наукаосъя доктор, профессор, дышетэ Удмурт кун университетысь правоя, социальной кивалтонъя но кышкыттэмлыкъя институтын дышетэ. Сергей нимо пизы вань.

## Чӧлсконъёс
* Ортчем сюрестэ дунъяськод ке
Насибуллин, Риф Шакрисламович

**Риф Шакрисла́мович Насибу́ллин** (15 октябрь 1936-тӥ ар, д.Четырман, Янаул ёрос, БАССР) — тодмо удмурт кылчи, диалектология но кылтодон география удысысь специалист, Удмурт кун университетысь математической кылтодонъя лабораториен кивалтӥсь, филологи наукаосъя доктор, профессор, Удмурт кун университетысь Гуманитарной технологиосъя финн-угор научно-образовательной центрысь лингвистической картографирования но исторической лексикология лабоараторилэн кивалтӥсез, 300 ятыр статьяослэн авторез. Россиысь нырысетӥ электронно-цифровой диалектологической атласлэн кылдытисез. Улэ но ужа Ижын.

## Улон сюресэз
Вордӥськиз Башкириысь Янаул ёросысь Четырман гуртын. Покчи классъёсын тодон-валанъёсты басьтӥз удмурт кылын, 5-7 классъёсын – бигер кылын, 8-10 классъёсын – ӟуч кылын.

1960-тӥ арын Бирскысь педагогической кун инситутэз йылпумъямез бере, ужаны интыяськиз Башкириысь Татышлы ёросысь районной газетэ бигер кылысь удмурт кылэ берыктӥсь луыса.

1961-1968-тӥ аръёсы ӟуч, удмурт но немец кылъя дышетӥсь луыса Янаул но Калтасы ёросъёсысь школаосын ужаз. Башкириысь удмурт вераськетъёсъя фольклор материалэз бичаз, кыллюкам радъяз, кудӥз Риф Шакрисламовичлы наукае сюрес усьтӥз.

Т.И. Тепляшиналэн но В.И. Алатыревлэн дэмламъёсызъя Ижкаре вуэ, аспирантурае пырыны дасяське. Ужа «Дась лу!» газетын.

1969-1972-тӥ арёсы В.И. Лыткинлэн кивалтэмез улсын Мускоысь Кылтодонъя институтын аспирантураын дышетске.

1972–1983-тӥ аръёсы Удмуртиысь кылъя НИИын тырше.

1983-тӥ арысен Удмурт кун университетысь археологъёслэн научной лабораторияз, Р.Д. Голдиналэн кивалтэмез улсын ужа.

1992-тӥ арысен кивалтэ УдГУ-ысь лингвистикая лабораториен. Кема дыр ӵоже люкам материалъёссэ радъяны кутске Удмурт кылья Диалектической Атласэ.

1999-тӥ арын филологи наукаосъя доктор луэ.

Солэн кивалтэмез улсын Кузебай Гердлэн творчествоез математической методэн эскеремын вал. Пумозяз ӝоген вуттэмын луоз удмурт филологиын нырысетӥ Частотной словарь.

Тодос дуннеын Риф Шакрисламовичез удмурт диалектъёсты эскерисен тодо. 2009-тӥ арын куартолэзе Р.Ш. Насибуллинлэн лабораториез поттэ трос томъем Удмурт кыллэн диалектологической атласэзлэсь нырысетӥ книгазэ. Кыкетӥез книга потэмын 2011 арын.

## Чӧлсконъёс
* Мост к языкам: Профессору Р. Ш. Насибуллину — 70 лет
Кутскон бам/temp

40x40px|link= **[[Википедия:Выль статьяез кылдытыны|Выль статьяез кылдытыны]] — [[Википедия:Список самых нужных статей|Мар лэсьтыны кулэ удмурт википедиын]] — [[Выль ивор гожтыны]]**


## Старый проект
Миннигараев, Фёдор Галиханович

**Фёдор Галиха́нович Миннигара́ев** — удмурт журналист, «Моя Удмуртия» ТРК-ысь национальной вещаниея службалэн иворъёс понна кыл кутӥсь редакторез. Азьвыл ужаз «Удмурт дунне» иворбамын газетын, Удмурт радиоын но Удмурт телевидениын.

Вордскемын 23-тӥ тулыспалэ 1975-тӥ арын Башкириысь Татышлы ёросысь Вукогуртын. Дышетскемын Удмурт кун университетлэн удмурт филологияя факультетаз, собере отысь ик экономикая но кивалтонъя институтын. 2007-тӥ аре Приволжской федеральной округын экономикая но калыкез улон-вылонын утён удысъя тужгес усто журналистэн лыдъямын. Али пресс-службалэн (кивалтӥсез) Удмурт Элькунлэн Кун Кенешез  2014-тӥ арысен ужа.

Нуэ удмурт кылын ужась «Лӧпшо Педор» нимо сайт.
## Валэктонъёс

## Чӧлсконъёс
* Лӧпшо Педор — Фёдор Миннигараевлэн аслаз сайтэз
* Миннигараев Фёдор Галиханович (страница на сайте ТРК «Моя Удмуртия») 
* «Малы шумпотэ но ӝожоме журналист?» (Ф. Миннигараев сярысь)
* Лöпшо Педор… Вукогуртысь
Ушаков, Анатолий Алексеевич

**Анато́лий Алексе́евич Ушако́в** — туж тодмо удмурт маскарчи, эстрадая «Шулдыр ӝыт» ансамбльлэн кылдытӥсез но 27 ар ӵоже кивалтӥсез.

2004 аре машинаос шуккиськыса бырыны шедиз.
Шулдыр ӝыт

**«Шулдыр ӝыт»** — удмурт эстрадая ансамбль. Кылдӥз 1977 аре сентябрь толэзе Удмурт филармония бордын. Солэн кема аръёс ӵоже кивалтӥсез Анатолий Ушаков, солэн кышноез Галина Платонова но ансамбльын самой кылдытон дыръяз ужам мукет артистъёс — Ленинградын, «Ленконцертлэн» эстрада устолыкъя творческой мастерскойын (ТМЭИЛ-ын) дышетскем адямиос; ТМЭИЛ-эн кусыпсэс соос тямыстонэтӥ аръёсы но возизы — «Шулдыр ӝыт» вань дыръя ини соос отын кык пол стажировкаез пырпотӥзы. Соос сяна, ансамбльын ужам уката тодмо адямиос пӧлысь пусйыны луысал А. Анкудиновез, В. Дуркинэз, М. Ворончихинэз.

Ансамбльлэн популярной луэмез люконтэм герӟаськемын вал Анатолий Ушаковлэн усто организатор вылэменыз но калыкын яратэм маскарчи луэменыз. Ушаковлэн бырыны шедем бераз «Шулдыр ӝытлэн» нимыз пумен вуныны кутскиз. 2004-тӥ арысен ансамблен кивалтӥз Галина Платонова–Ушакова, 2006-тӥ арысен - Марина Галичанина. 2012-тӥ арысен лулчеберетъя кивалтӥсь - Наталья Ушакова. Али театрын 9 артист ужа:

* Росси Федерациысь сӥё-дано артистка Галина Платонова
* Удмурт Элькунысь калык артист Геннадий Ганьков
* Удмурт Элькунысь калык артистка Анна Плотникова
* Удмурт Элькунысь калык артист Павел Васильев
* Руслан Серебренников
* Регина Музиянова
* Яна Белослудцева
* Наталья Стерхова
* Наталья Ушакова, лулчеберетъя кивалтӥсь.

## Чӧлсконъёс
* «Кырӟанъёсы улонам быдэсмизы…» (У)
* Четвёртый пошёл (Ӟ)
Платонова, Галина Иосифовна

**Гали́на Ио́сифовна Плато́нова** (картэзъя *Ушакова*) — удмурт кырӟась, «Шулдыр ӝыт» ансамбльлэн кивалтӥсез но солистэз. Россиысь сӥё-дано артист.

Вордскемын Можга ёросысь Тылойыл Починка (ӟуч сямен: Ка́менный Ключ) гуртын. Йылпумъяз Ижысь крезгуръя училищелэсь вокалъя люкетсэ, собере, Удмуртиысь культурая министерстволэн каналъёсызъя Ленинградэ, «Ленконцертлэн» эстрада устолыкъя творческой студиын дышетскыны ыстэмын вал.

Анатолий Ушаковлэн кышноез. Картэз 2004 аре бырыны шедем бераз, «Шулдыр ӝытлэн» кивалтӥсез луиз.

## Чӧлсконъёс
* «Кырӟанъёсы улонам быдэсмизы…» (Ӟ, У)
Ворончихин, Михаил Тимофеевич

**Михаи́л Тимофе́евич Ворончи́хин** — нимо-дано удмурт кырӟась. Вордскемын 1947 аре 3-тӥ мартэ Глаз ёросысь Качкашур гуртын. Ленинградысь Римский-Корсаков нимо консерваторилэн крезьгуръя училищеяз крезьгур комедиосын шудӥсь артистлы дышетскем бераз Удмуртие бертӥз; ужаз Удмурт театрын, «Италмас», «Шулдыр ӝыт» но «Арганчи» ансамбльёсын. Али калык эктонъя но кырӟанъя «Айкай» фольклор театрын солист но администратор луыса ужа.

## Чӧлсконъёс
* Бенефис: Михаил Ворончихин ӧтча сӥё-дано лыдпуслы сӥзем концертаз (У, Ӟ)
Медведева, Алевтина Васильевна

**Алевти́на Васи́льевна Медве́дева** — удмурт артист, кырӟась. Вордскемын 1970 аре Кизнер ёросысь Элекмувыр гуртын. Школаез йылпумъяса, Ижысь культурая училищеын хоръя люкетаз дышетскиз, собере «Италмас» ансамбльын ужаны кутскиз. Удмурт Республикаысь сӥё-дано артист (2000). Евгения Медведевалэн сузэрез.

## Чӧлсконъёс
* Уӵы куараё сузэръёс (У)
Медведева, Евгения Васильевна

**Евге́ния Васи́льевна Медве́дева** — удмурт артист, кырӟась. Вордскемын 1961 аре Кизнер ёросысь Элекмувыр гуртын. Школа бере Можга педучилищеын дышетскиз. Собере Ижысь 23-тӥ шор-ёзо школаын дышетӥсь луыса ужаз. Ижысь мотозаводын но ужаны кылдӥз. 1985 аре пыриське кырӟасьёслэн конкурсазы, отын пумиське «Италмас» ансамбльысь кивалтӥсен Анатолий Мамонтовен; солэн ӧтемезъя ик «Италмасын» ужаны кутске. Удмурт Республикаысь калык артист. Алевтина Медведевалэн апаез.

Евгений Медведева «Италмасысь» мукет кырӟасьёслэсь висъяське кужмо, пиосмуртлэн выллемгес ик куараеныз. Солэсь кырӟан манерзэ ӵемысь ӵошато чиганъёслэн кырӟан манеренызы.

## Чӧлсконъёс
* Уӵы куараё сузэръёс 
* Анатолий Мамонтов: 45 лет с «Италмасом»
Бекманов, Геннадий Иванович

**Генна́дий Ива́нович Бе́кманов** — удмурт калыклэн яратоно кырӟасез; крезьгурчи (баянэн шудӥсь) но артист, Удмурт Республикаысь калык артист.

Вордскемын 1957 аре Завьял ёросысь Ожмос (ӟуч сямен: Ба́бино) черкогуртын. Ужа Удмурт кун театрын. «Катанчи» театрез кылдытӥсьёс пӧлысь огез.

## Чӧлсконъёс
* «Театр монэ вормиз» (У)
* Устолыклы сӥзем ӝыт: Геннадий Бекманов, зэмзэ но, егит на (У)
* Рольёс, кырӟанъёс но... улон-вылон (Геннадий Бекманов сярысь очерк) (У)
Зубков, Владимир Евгеньевич

**Влади́мир Евге́ньевич Зубко́в** — удмурт крезьгурчи, баянэн шудӥсь, крезьгуръя педагог.

Вордскемын Алнаш ёросысь Азамат гуртын 1953 арын 29 толшоре. Шор-ёзо дышетсконзэ басьтӥз Можгалан, отын ик дышетскиз крезьгуръя школаын. Йылпумъяз Ижысь крезьгуръя училищеез но Казаньысь консерваториез. 1987–1990 аръёсы таланто пиналъёслэн школа-интернатазы директор луыса ужаз.

Владимир Зубковлэн крезьгур удысын мылысь-кыдысь тыршемез трос данъян грамотаосын пусъемын, 2000 аре солы «Удмуртиысь культура удысысь дано ужась» ним сётэмын.

## Чӧлсконъёс
* «Корка вузай — баян басьтӥ» (У)
Удмурт алфавит

**Удмурт алфавит** — удмурт кыллэн алфавитэз. Алфавитэ пыро 38 букваос: ӟуч алфавитысь 33 букваос но 5 нимысьтыз удмурт пусъёс.

## Озьы ик учке
* Удмурт латин алфавит
Муско регион

**Муско регио́н** — Мусколэн но Муско улослэн огъя официальной луисьтэм нимзы.
Росгидромет

**Росгидроме́т** — Россиысь гидрометеорологияя но котырысь инкуазьлэн мониторингъя федераци службалэн официальной вакчиятэм нимыз (ӟуч сямен: Федера́льная слу́жба по гидрометеороло́гии и монито́рингу окружа́ющей среды́, Росгидроме́т).

## Чӧлсконъёс
* Росгидромет: официальной сайт
Варачёв, Владимир Павлович

**Влади́мир Па́влович Варачёв** — тодмо удмурт баянист, удмурт кун филармониын ужась. Вордскемын 1948 аре, кулэмын 2006 аре.

## Чӧлсконъёс
* Владимир Варачёвлы 58 арес тырмысал